ཁོང་གི་བརྩམས་ཆེས་ཅི་ཙམ་ཡོད་པ་དཔོག་དཀའ་ཡང་།ཧ་ལམ་རགས་རྩིས་བྱས་ན་ཐང་ཀ་འབྲིང་གཉིས།ཙ་ཀ་སུམ་བརྒྱ་ལྷགདཀྱིལ་འཁོར་ཉི་ཤུ།ཕུར་བའི་ལྡེར་སྐུ་མི་ཚད་ཙམ།པད་མ་མཐོང་གྲོལ་གཉིས།སྣག་སྒྲོམ་སོགས་བརྩམས་ཆོས་ལྔ་བརྒྱ་ཉེ་བ་ཙམ་གྱིས་རང་རྒྱལ་གྱི་རིག་གནས་བང་མཛོད་ནང་དུ་འོད་སྟོང་རབ་ཏུ་འབར་བའི་ལེ་ཚན་གསར་བ་ཞིག་ཁ་སྣོན་བྱས་པ་རེད།མུ་ཏིག་ལྟར་འོད་འཚེར་བའི་ཁང་དང་ཀྲུང་དབྱང་བརྙན་འཕྲིན་ཁང་གིས་བརྒྱུད་གཏོང་བྱས་པ་མ་ཟད།ཀྲུང་གོའི་བོད་ཀྱི་ཤེས་རིག་ཞིབ་འཇུག་ལྟེ་གནས་ཀྱིས་པར་སྐྲུན་བྱས་པའིཀྲུང་གོའི་བོད་ཀྱི་རྡོ་རྐོས་སྒྱུ་རྩལཞེས་པའི་དཔེ་དེབ་ཏུ་ཁོང་གི་རྡེ་རྐོས་སྒྱུ་རྩལ་སྐོར་ཞིག་བོད་རྒྱ་དབྱིན་གསུམ་གྱི་ཡི་གེས་མཚམས་སྦྱོར་བྱས་ཡོད།དེར་མ་ཟད།སྔ་རྗེས་སུ་ཀྲུང་དབྱང་མཛེས་རྩལ་ལས་རིགས་དང་ཀན་ལྷོའི་རིགས་དང་ཀན་ལྷོའི་རིག་རྩལ་མཐུན་ཚོགས་སོགས་ཀྱི་ཆེད་མཁས་པ་དང་རི་མོ་བ།སློབ་མ།དུས་དེབ་རྩོམ་སྒྲིག་པ།ཕྱི་གླིང་པ་སོགས་ཐེངས་མང་པོར་དངོས་ཕེབས་ཀྱིས་བཅར་འདྲི་དང་བརྩམས་ཆོས་པར་ལེན་བྱས་ཤིང་།ཉེ་ལམ་ཀྲུང་གོའི་སྒྱུ་རྩལ་པ་གྲགས་ཅན་གྱི་ཚིག་མཛོད་ཆེན་མོཞེས་པའི་ནང་དུའང་ཁོང་གི་བསྡུས་རྣམ་བཀོད་ཡོད།ད་ལྟ་ཁོང་ཉིད་ནི་མཚོ་སྔོན་ཞིང་ཆེན་གྱི་མངོན་མིན་རིག་གནས་རྗེས་ཤུལ་གྱི་རྒྱུད་འཛིན་པ་ཚབ་མ་ལས་བོད་ཀྱི་རྡོ་བརྐོས་སྒྱུ་རྩལ་རྒྱུད་འཛིན་པ་ཉག་གཅིག་ཡིན་ལ།ད་ལྟ་རྒྱལ་ཁབ་རིམ་པའི་དངོས་མིན་རིག་གནས་རྗེས་ཤུལ་གྱི་རྣམས་གྲངས་སྐོར་གསུམ་པའི་ཁྲོད་དུའང་རྡོ་རྐོས་སྒྱུ་རྩལཧོར་རྡོ་བརྩིགསགྱི་རྒྱུད་འཛིན་པ་ཚབ་མར་འདེམ་ཡོད་པ་རེད།